ᱱᱟᱣᱟᱫᱟ ᱦᱚᱱᱚᱛ
ᱱᱟᱣᱟᱫᱟ ᱦᱚᱱᱚᱛ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱱᱟᱜᱟᱢ ᱫᱚ ᱢᱚᱜᱚᱫᱷ ᱥᱟᱢᱨᱟᱡᱽ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱱᱟᱣᱟᱫᱟ ᱵᱟᱡᱟᱨ ᱨᱮᱜᱮ ᱢᱮᱱᱟᱜ-ᱟ ᱾ ᱯᱟᱹᱦᱤᱞ ᱚᱠᱛᱚ ᱨᱮᱫᱚ ᱵᱤᱨ ᱛᱮ ᱜᱟᱡᱟᱲ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱱᱚᱣᱟ ᱨᱮᱭᱟᱜ ᱥᱟᱹᱜᱟᱹᱭ ᱫᱚ ᱯᱟᱸᱰᱚᱵᱚ ᱠᱚᱣᱟᱜ ᱵᱤᱱ ᱵᱟᱰᱟᱭ ᱵᱟᱥᱟ ᱥᱟᱶ ᱦᱚᱸ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱛᱮᱦᱮᱧ ᱫᱷᱟᱹᱵᱤᱡ ᱦᱚᱸ ᱱᱟᱣᱟᱫᱟ ᱨᱮᱭᱟᱜ ᱛᱤᱱᱟᱹᱝ ᱜᱟᱱ ᱴᱚᱴᱷᱟ ᱫᱚ ᱵᱤᱨ ᱛᱮᱜᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱡᱮᱞᱮᱠᱟ ᱺ ᱨᱚᱡᱚᱣᱞᱤ, ᱠᱳᱣᱟᱠᱳᱞ, ᱜᱚᱵᱤᱸᱫᱽᱯᱩᱨ ᱮᱢᱟᱱ ᱾
ᱱᱟᱣᱟᱫᱟ ᱟᱹᱲᱟᱹ ᱫᱚ "ᱱᱟᱣᱟ" ᱟᱨ "ᱟᱵᱟᱫᱽ" ᱵᱟᱨᱭᱟ ᱟᱹᱲᱟᱹ ᱛᱮ ᱵᱮᱱᱟᱣ ᱟᱠᱟᱱᱟ, ᱢᱮᱱᱮᱛ ᱠᱷᱩᱨᱤ ᱱᱟᱹᱭ ᱨᱮᱭᱟᱜ ᱩᱛᱚᱨ ᱱᱟᱠᱷᱟ ᱨᱮ ᱡᱟᱦᱟᱸ ᱢᱟᱹᱱᱢᱤ ᱠᱚᱣᱟᱜ ᱟᱹᱛᱩ ᱵᱚᱥᱠᱚᱫ ᱢᱮᱱᱟᱜ-ᱟ, ᱚᱱᱟ ᱫᱚ ᱱᱟᱣᱟ ᱟᱵᱟᱫᱽ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱱᱚᱣᱟ ᱟᱹᱲᱟᱹ ᱫᱚ ᱵᱮᱵᱷᱟᱨ ᱟᱠᱟᱱᱟ ᱾ ᱱᱤᱛᱚᱜ ᱫᱚ ᱱᱟᱣᱟᱫᱟ ᱦᱚᱱᱚᱛ ᱨᱮᱭᱟᱜ ᱥᱤᱢᱟᱹ ᱫᱚ ᱫᱩᱠᱷᱤᱱ ᱨᱮ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱦᱚᱱᱚᱛ ᱠᱳᱰᱚᱨᱢᱟ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾
ᱢᱟᱬᱟᱝ ᱫᱚ ᱱᱚᱣᱟ ᱜᱚᱭᱟ ᱦᱚᱱᱚᱛ ᱨᱮᱭᱟᱜ ᱜᱚᱵᱚᱞ ᱨᱮ ᱢᱤᱫ ᱥᱚᱵᱽᱰᱤᱵᱤᱡᱚᱱ ᱛᱟᱦᱮᱸ ᱠᱟᱱᱟ ᱾ ᱒᱔ ᱡᱟᱱᱩᱣᱟᱨᱤ ᱑᱙᱔᱓ ᱨᱮ ᱱᱚᱣᱟ ᱫᱚ ᱢᱤᱫ ᱱᱟᱣᱟ ᱦᱚᱱᱚᱛ ᱨᱮᱭᱟᱜ ᱨᱩᱯ ᱮ ᱧᱟᱢ ᱠᱮᱫ-ᱟ ᱾ ᱠᱷᱩᱨᱤ ᱱᱟᱹᱭ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱓᱑ ᱫᱚ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱡᱤᱭᱚᱱ ᱨᱮᱠᱷᱟ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱾ ᱦᱮᱡᱥᱮᱱ ᱨᱮᱭᱟᱜ ᱮᱴᱠᱮᱴᱚᱬᱮ ᱠᱷᱚᱱ ᱥᱟᱦᱟ ᱞᱟᱹᱜᱤᱫ ᱔ ᱠᱤᱞᱚ ᱢᱤᱴᱚᱨ ᱟᱜ ᱵᱟᱭᱯᱟᱥ ᱥᱚᱲᱚᱠ ᱫᱚ ᱛᱤᱱᱟᱹᱝ ᱜᱮᱞᱟᱝ ᱢᱟᱬᱟᱝ ᱨᱮ ᱨᱟ.ᱨᱟ. -᱓᱑ ᱨᱮᱭᱟᱜ ᱵᱮᱱᱟᱣ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱵᱟᱭᱯᱟᱥ ᱦᱚᱨ ᱫᱚ ᱫᱩᱠᱷᱤᱱ ᱨᱮ ᱥᱚᱫᱽᱵᱷᱟᱵᱽᱱᱟ ᱪᱚᱣᱠ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱩᱛᱚᱨ ᱨᱮ ᱠᱮᱸᱫᱩᱣᱟ ᱟᱹᱛᱩ ᱨᱮᱭᱟᱜ ᱥᱩᱨ ᱢᱟᱨᱟᱝ ᱦᱚᱨ ᱥᱟᱶ ᱨᱟᱠᱟᱵ ᱧᱟᱯᱟᱢᱟ ᱾ ᱵᱟᱨᱭᱟ ᱥᱚᱲᱚᱠ ᱨᱮᱭᱟᱜ ᱧᱟᱯᱟᱢ ᱴᱷᱟᱶ ᱟᱨ ᱵᱟᱡᱟᱨ ᱠᱷᱚᱱ ᱥᱩᱨ ᱜᱮ ᱠᱷᱟᱹᱛᱤᱨ ᱠᱮᱸᱫᱩᱣᱟ ᱟᱹᱛᱩ ᱫᱚ ᱟᱹᱰᱤ ᱩᱥᱟᱹᱨᱟ ᱜᱮ ᱛᱟᱭᱚᱢ ᱫᱟᱨᱟᱢᱟᱜ ᱠᱟᱹᱣᱰᱤᱭᱟᱱ ᱛᱟᱞᱢᱟ ᱞᱮᱠᱟᱛᱮ ᱟᱹᱨᱩᱜ ᱠᱟᱱᱟ ᱾ ᱱᱟᱣᱟᱫᱟ ᱠᱟᱱᱩᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ, ᱩᱱᱩᱥᱩᱞ ᱵᱤᱨᱫᱟᱹᱜᱟᱲ, ᱩᱛᱚᱨ ᱠᱮᱸᱫᱽᱨᱤᱭᱟᱹ ᱟᱥᱲᱟ ᱠᱚ ᱠᱷᱟᱹᱛᱤᱨ ᱠᱮᱸᱫᱩᱣᱟ ᱟᱹᱛᱩ ᱫᱚ ᱵᱤᱨᱫᱟᱹ ᱛᱷᱟᱱ ᱞᱮᱠᱟᱛᱮ ᱦᱚᱸ ᱩᱯᱨᱩᱢ ᱢᱮᱱᱟᱜ-ᱟ , ᱱᱚᱰᱮ ᱧᱩᱛᱩᱢ ᱚᱞ ᱞᱟᱹᱜᱤᱫ ᱦᱚᱱᱚᱛ ᱟᱨ ᱯᱚᱱᱚᱛ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱨᱤᱱ ᱠᱩᱲᱤ ᱠᱚᱲᱟ ᱦᱚᱸᱠᱚ ᱦᱤᱡᱩᱜ-ᱟ ᱾ ᱱᱟᱣᱟᱫᱟ ᱨᱮᱭᱟᱜ ᱚᱯᱥᱟᱰ ᱟᱹᱛᱩ ᱫᱚ ᱢᱚᱜᱚᱫᱷ ᱴᱚᱴᱷᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱟᱹᱛᱩ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾
ᱧᱮᱢᱮᱞ ᱴᱚᱴᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱟᱴᱱᱟ ᱨᱮᱭᱟᱜ ᱩᱛᱚᱨ-ᱯᱩᱨᱩᱵᱽ ᱨᱮ ᱙᱓ ᱠᱚᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱱᱟᱣᱟᱫᱟ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫ ᱟᱹᱰᱤ ᱪᱚᱨᱚᱠ ᱦᱚᱱᱚᱛ ᱠᱟᱱᱟ ᱾ ᱥᱤᱨᱡᱚᱱ ᱨᱮᱭᱟᱜ ᱠᱚᱞᱮᱨᱮ ᱵᱚᱥᱠᱚᱫ ᱟᱠᱟᱱ ᱱᱟᱣᱟᱫᱟ ᱦᱚᱱᱚᱛ ᱫᱚ ᱟᱹᱰᱤᱜᱟᱱ ᱧᱩᱛᱩᱢᱟᱱ ᱧᱮᱢᱮᱞ ᱴᱚᱴᱷᱟ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱩᱯᱨᱩᱢ ᱢᱮᱱᱟᱜ-ᱟ ᱾ ᱠᱚᱠᱞᱚᱛ, ᱯᱨᱚᱡᱟᱛᱚᱸᱛᱨᱚ ᱫᱩᱣᱟᱹᱨ, ᱵᱟᱵᱟ ᱟᱜ ᱢᱚᱡᱟᱨ ᱟᱨ ᱦᱩᱱᱩᱢᱟᱱ ᱢᱩᱫᱽᱨᱤ, ᱥᱤᱛᱟᱢᱚᱰᱷᱤ, ᱱᱟᱨᱚᱫᱽ ᱢᱤᱣᱡᱤᱭᱚᱢ, ᱥᱮᱠᱷᱚᱫᱮᱣᱭᱟ ᱟᱨ ᱜᱩᱱᱤᱭᱟᱡᱤ ᱵᱚᱸᱜᱟ ᱛᱷᱟᱱ, ᱮᱢᱟᱱ ᱱᱚᱰᱮᱱᱟᱜ ᱢᱩᱬᱩᱛ ᱧᱮᱢᱮᱞ ᱴᱚᱴᱷᱟ ᱠᱚᱫᱚ ᱾ ᱱᱚᱣᱟ ᱨᱮᱭᱟᱜ ᱦᱚᱱᱚᱛ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱱᱟᱣᱟᱫᱟ ᱵᱟᱡᱟᱨ ᱠᱟᱱᱟ ᱾ ᱱᱟᱜᱟᱢᱮᱛ ᱱᱚᱡᱚᱨ ᱠᱷᱚᱱ ᱦᱚᱸ ᱱᱚᱣᱟ ᱴᱚᱴᱷᱟ ᱫᱚ ᱟᱹᱰᱤ ᱜᱮ ᱢᱚᱦᱚᱛ ᱯᱩᱨᱩᱱ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱾ ᱥᱮᱫᱟᱭ ᱚᱠᱛᱚ ᱨᱮᱫᱚ ᱱᱚᱣᱟ ᱴᱚᱴᱷᱟ ᱠᱚᱨᱮ ᱫᱚ ᱟᱹᱰᱤᱜᱟᱱ ᱥᱟᱥᱚᱱᱤᱭᱟᱹ ᱠᱚ ᱟᱹᱰᱤ ᱚᱛᱠᱚ ᱦᱟᱹᱵᱤᱡ ᱱᱚᱣᱟ ᱴᱚᱴᱷᱟ ᱨᱮᱠᱚ ᱥᱟᱥᱚᱱ ᱞᱮᱫ ᱛᱟᱦᱮᱸᱫ ᱾
ᱱᱟᱣᱟᱫᱟ ᱨᱮᱫᱚ ᱟᱹᱰᱤᱜᱟᱱ ᱠᱟᱹᱴᱤᱡ ᱟᱨ ᱢᱟᱨᱟᱝ ᱟᱹᱛᱩ ᱟᱨ ᱫᱚᱞᱟᱱ ᱢᱮᱱᱟᱜ-ᱟ ᱡᱮᱞᱮᱠᱟ ᱺ ᱜᱚᱱᱫᱟᱯᱩᱨ, ᱤᱸᱫᱽᱨᱟ ᱪᱚᱣᱠ, ᱥᱴᱮᱥᱚᱱ ᱨᱳᱰ, ᱢᱮᱱ ᱨᱳᱰ, ᱢᱟᱨᱮ ᱵᱟᱡᱟᱨ, ᱜᱚᱰ ᱯᱚᱨ, ᱱᱭᱩ ᱮᱨᱤᱭᱟ, ᱯᱨᱚᱥᱟᱫᱽ ᱵᱤᱜᱽᱦᱟ ᱮᱢᱟᱱ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱖ ᱡᱟᱱᱩᱣᱟᱨᱤ ᱑᱙᱗᱓ ᱨᱮ ᱜᱚᱭᱟ ᱦᱚᱱᱚᱛ ᱨᱟᱹᱯᱩᱫ ᱠᱟᱛᱮ ᱱᱟᱣᱟᱫᱟ ᱦᱚᱱᱚᱛ ᱫᱚ ᱵᱮᱱᱟᱣ ᱟᱠᱟᱱᱟ ᱾
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱟᱣᱟᱫᱟ ᱦᱚᱱᱚᱛ ᱫᱚ ᱒,᱔᱙᱔ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱮᱨᱤᱭᱟ ᱨᱮ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜ-ᱟ ᱾ [᱑] ᱛᱩᱞᱟᱹᱡᱚᱠᱷᱟ ᱞᱮᱠᱷᱟᱱ Chile ᱨᱮᱭᱟᱜ Navarino Island ᱥᱟᱶ ᱵᱟᱨᱟᱵᱟᱹᱨᱤᱜ-ᱟ ᱾[᱒] ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱫᱚ ᱵᱟᱹᱲᱛᱤ ᱴᱚᱴᱷᱟ ᱥᱚᱢᱟᱱ ᱜᱮᱭᱟ ᱤᱠᱷᱟᱹᱱ ᱛᱤᱱᱟᱹᱝ ᱜᱟᱱ ᱴᱚᱴᱷᱟ ᱨᱮᱫᱚ ᱵᱩᱨᱩ ᱦᱚᱸ ᱢᱮᱱᱟᱜ-ᱟ ᱾ ᱛᱤᱱᱟᱹᱝ ᱜᱟᱱ ᱢᱟᱨᱟᱝ ᱱᱟᱹᱭ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱥᱟᱠᱨᱤ, ᱠᱷᱩᱨᱤ, ᱯᱚᱧᱪᱟᱱᱮ ᱮᱢᱟᱱ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Srivastava, Dayawanti; et al., eds. (2010). "States and Union Territories: Bihar: Government". India 2010: A Reference Annual (54th ed.). New Delhi: Additional Director General, Publications Division, Ministry of Information and Broadcasting (India), Government of India. pp. 1118–1119. ISBN 978-81-230-1617-7.
- ↑ "Island Directory Tables: Islands by Land Area". United Nations Environment Program. 1998-02-18. Retrieved 2011-10-11.
Navarino Island 2,473 km2
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn vec_Latn